# Extinction Rebellion

Extinction Rebellion, abreujat en XR, es un movement social internacional que visa a suscitar pel biais d'accions directas de desobesissença civila e d'una resisténcia non violenta un cambiament radical afin de limitar lo rescalfament climatic e de minimizar lo risc d'extincion de l'umanitat e d'esfondrament ecologic.
Lo movement debuta al Reialme Unit en octobre de 2018 ambe la publicacion d'un apèl a l'accion signat per una centena d'universitaris seguit d'un lançament oficial lo darrièr jorn del mes per mantun militants de Rising Up!. Pendent lo mes seguent, mantuna accions de desobesissença civila son recensadas a la capitala, Londres.
Dempuèi l'apèl d'Extinction Rebellion UK, de movements se son notadament formats als Estats Units, en Itàlia, en Alemanha, en Austràlia, en Nòva Zelanda, en França, al Quebèc, en Belgica, e en Soïssa. Lo movement es d’ara enlà present dins al mens 54 país.

## Contèxt

Citant l'inspiracion de movements populars tals qu'Occupy London, lo movement independentista de Gandhi, las sufragetas o lo movement afro-american dels drechs civics, Extinction Rebellion entend acampar un sosten mondial a l'entorn d'un sentiment d'urgéncia comun.
Lo movement es lançat oficialament en octobre e 2018, pauc après las primièras grandas caumas escolaras pel clima. En octobre e decembre de 2018, de scientifics britanics publican doas letras obèrtas dins The Guardian per confirmar l'urgéncia d'agir e per sosténer publicament Extinction Rebellion. Lo 20 de febrièr de 2019, 260 cercaires soïsses, francés e bèlgas publican a lor torn una lètra obèrta ont sostenon las caumas escolaras pel clima e escrivon :«comprenon un movement de desobesissença civila coma Extinction Rebellion, dont la radicalitat relèva del reflèx de subrevivéncia».

## Nòtas e referéncias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Extinction Rebellion ».
* ↑ (en) Matthew Taylor, 'We have a duty to act': hundreds ready to go to jail over climate crisis, The Guardian, 26 d'octobre 2018.
* ↑ (en) Alison Green e Molly Scott Cato, Facts about our ecological crisis are incontrovertible. We must take action, The Guardian, 26 d'octobre de 2018.
* ↑ (en) Extinction Rebellion campaigners arrested in London, Green World, 19 de novembre de 2018.
* 1 2 (en) Matthew Taylor e Damien Gayle, Dozens arrested after climate protest blocks five London bridges, The Guardian, 17 de novembre de 2018.
* ↑ (en) Bruno Rinvolucri, Irene Baqué, Christopher Cherry, Adam Sich e Katie Lamborn, 'We can't get arrested quick enough': life inside Extinction Rebellion - video, The Guardian, 22 de novembre de 2018.
* ↑ (fr) Jean-Thomas Léveillé, Changements climatiques: «Il va falloir radicaliser nos actions», La Presse, 12 de març de 2019.
* ↑ (fr) Lorraine Kihl, Grand format – Extinction Rebellion, les ultras du climat, Le Soir, 25 de junh de 2019.
* ↑ (fr) Selver Kabacalman, Rester assis pour tout changer, Le Courrier,‎ 31 de julhet de 2019.
* ↑ (en) Chloe Farand, Extinction Rebellion eyes global campaign, The Ecologist, 23 de novembre de 2018.
* ↑ (fr) Appel de chercheurs à la grève climatique mondiale du 15 mars, Le Temps, 20 de febrièr de 2019.

## Vejatz tanben
### Articles ligats

* Cambiament climatic
* Cauma estudianta pel clima
* Rescalfament climatic
* Esfondrament ecologic
* Sortida dels combustibles fossils
* Extincion de l'umanitat

### Ligams extèrnes

* (en) rebellion.global